המודל האקולוגי ההתנהגותי Behavioral Ecological Model [BEM] מציע מערך של גורמים רבי רמות להסבר התנהגויות בריאות, במיוחד באוכלוסיות מורכבות, בהן קיימים מגוון רב של גורמים, המשפיעים על התנהגויות הבריאות של האוכלוסייה. לדוגמא: האוכלוסייה הערבית בישראל. מאפייניה הבריאותיים של חברה זו נחשבים כגורמים הכרחיים בקביעת והתווית התנהגויות הבריאות של האוכלוסייה בכלל ושל הילדים בפרט. הספרות המחקרית מעידה כי בתי ספר מקדמי בריאות (בקרב: מורים, תלמידים, הורים, קהילת בית הספר, ובאי בית הספר) על ידי יישום התערבויות הפועלות לעיצוב התנהגויות בריאות של כלל באי בית הספר. חלק מהתערבויות אלו, מבוססות על המודל האקולוגי ההתנהגותי המשלב התייחסות למגוון גורמים אישיים, חברתיים וסביבתיים. תכניות התערבות לקידום התנהגויות בריאות המבוססות על המודל האקולוגי, נחקרו רבות בעולם ונבדקו בהקשרים של התנהגויות בריאות במדינות מערביות, אולם פחות נבדקו בהקשר תרבותי שהוא לא מערבי. המחקר הנוכחי יבדוק מה הם הגורמים המניעים באימוץ התנהגויות בריאות בקרב ילדים בבתי הספר הערביים בישראל, ואת מידת התאמת המודל האקולוגי ההתנהגותי לאוכלוסייה זו.

**מטרת המחקר:** פיתוח ויישום של תכנית התערבות המבוססת על המודל ההתנהגותי האקולוגי בקרב תלמידים, הורים, וצוות חינוכי בבתי ספר ערביים, והערכת היעילות שלה בשיפור התנהגות מקדמת בריאות והפחתת אלימות בסביבה הבית ספרית בחברה הערבית בישראל.

**שיטות המחקר**: מחקר התערבותי בקהילה, אשר יכלול שתי קבוצות: התערבות וביקורת, המחקר יעסוק בפיתוח תכנית התערבות לקידום בריאות בבתי ספר ערביים בישראל.9 מחקר זה יכלול תכנית התערבות מבוססת מודל אקולוגי התנהגותי .Behavioral Ecological Model [BEM] מודל זה מניח כי התנהגות הבריאות של הפרט ושל אוכלוסיות ויחידים מושפעת מאינטראקציה או שילוב ארבע רמות: רמת הפרט, הרמה הקהילתית והרמה החברתית-תרבותית.

המחקר ייערך בשלושה שלבים:

1. קבוצות מיקוד: בה נדלה גורמים או מצבים המעכבים/תומכים בקידום בריאות בבתי הספר.

2. התערבות: תבוצע הערכה טרום ההתערבות ב-3 חטיבות ביניים בישוב באקה אלגרביה (התערבות),וב-3 חטיבות ביניים מקבוצת הביקורת בכפר ג'ת שבמשלוש. לאחר מכן, יישום תכנית ההתערבות ייערך ב-3 חטיבות ביניים, תוך מעקב והערכה של מידת יעילות תכנית זו לחברה הערבית בישראל (לפני ואחרי ההתערבות, והשוואה בין קבוצת ההתערבות לקבוצת הביקורת)

כלי המחקר: שאלון מובנה עצמי המשמש לאיסוף נתונים הקשורים לנתונים סוציו-דמוגרפיים, ידע, עמדות, והתנהגויות בריאות של: המורים, הורים, ילדים. בנוסף למדדים אנתרופומטרים.

3. הערכת הסביבה הפיזית בבית הספר: באמצעות שאלון המשווה בין מדדים שונים בסביבה הפיזית של בתי הספר לפני ואחרי ההתערבות בין שתי קבוצות המחקר (התערבות, ביקורת).

**חשיבות המחקר:** זהו המחקר הראשון המציע מודל אקולוגי התנהגותי אופטימלי מותאם תרבות, המבוסס על המודל האקולוגי ההתנהגותיBehavioral Ecological Model [BEM] המדגיש את האינטראקציה הדינמית בין בני-אדם, קבוצות וסביבה, ואת התקשורת בין המערכות השונות בחיי הילד כגון: בית הספר, המשפחה, הקהילה. וזאת למען קידום התנהגויות בריאות ומניעת התנהגויות מסכנות בריאות בבתי הספר. המודל מכוון לעיצוב התערבות ייחודית להטמעת התנהגויות מקדמות בריאות, תוך שמירה על אקלים בטוח בבית הספר.